**Številka objave:** 106-03/23-0006/2

**Datum objave:** 19. 5. 2023

Na podlagi 58. člena in četrte točke 1. odstavka 68. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljnjem besedilu: ZJU), tretjega odstavka 7. člena Zakona o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1, 47/15 – ZZSDT, 55/17, 75/19, 11/20 – odl. US, 189/20 – ZFRO, 54/21, 172/21 – ZODPol-G, 54/22 in 59/22 – odl. US) in Pravilnika o postopku za zasedbo delovnega mesta v službah Državnega zbora (št. 040-03/15-2/1 z dne 27. 5. 2015, v nadaljnjem besedilu: Pravilnik)

**Republika Slovenija, Državni zbor, Šubičeva ulica 4, Ljubljana**

objavlja javni natečaj za zasedbo prostega uradniškega delovnega mesta

**Svetovalec – pripravnik (m/ž)** v notranji organizacijski enoti Urad generalnega sekretarja.

Kot pripravnik se lahko zaposli oseba, ki **nima** ustreznih delovnih izkušenj v skladu z zakonom in še ni sklenila pogodbe o zaposlitvi za delovno mesto, za katerega se zahteva najmanj enaka stopnja strokovne izobrazbe, ki je zahtevana v javnem natečaju. Kot pripravnik se lahko zaposli tudi oseba, ki je bila predhodno že zaposlena, a si ni pridobila dovolj ustreznih delovnih izkušenj, ki se sicer zahtevajo za zasedbo natečajnega delovnega mesta (sedem mesecev).

**Plačni razred:**

Izhodiščni plačni razred prostega uradniškega delovnega mesta je 31 (1.492,62 EUR), pri čemer se na podlagi 9. a člena Zakona o sistemu plač v javnem sektorju (Uradni list RS, št. 108/09 z dne 28. 12. 2009 s spremembami in dopolnitvami) pripravniku osnovna plača zmanjša za šest plačnih razredov.

**Izbrani kandidat se bo usposabljal za opravljanje naslednjih nalog:**

* priprava strokovnih podlag za mnenja, informacije, poročila in druga gradiva s področja pravnih zadev Urada GS,
* priprava strokovnih podlag in mnenj po zakonu, ki ureja dostop do informacij javnega značaja,
* sodelovanje pri pripravi mnenj s področja varstva osebnih in drugih varovanih podatkov,
* sodelovanje pri pripravi internih aktov,
* sodelovanje pri pripravi pogodb javnega naročanja,
* zahtevnejše organizacijske in administrativne naloge,
* druge naloge na primerljivi stopnji zahtevnosti po nalogu nadrejenega.

**Kandidat mora za zasedbo prostega delovnega mesta izpolnjevati naslednje pogoje:**

1. raven izobrazbe KLASIUS-SRV (najmanj): visokošolska strokovna izobrazba (prejšnja) ali 1. bolonjska stopnja – raven 6/2 (po Uredbi)[[1]](#footnote-1);

področje izobrazbe KLASIUS P-16: 042 pravo;

1. višja raven znanja enega tujega jezika\*;
2. znanje uradnega (slovenskega) jezika;
3. državljanstvo Republike Slovenije;
4. ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti, in ne sme bit obsojen na nepogojno kazen zapora v trajanju več kot šest mesecev;
5. zoper njega ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

\*Kot znanje tujega jezika se šteje znanje angleščine, francoščine, nemščine, italijanščine ali izjemoma druga tujega jezika, ki se uporablja v državah Evropske unije. Višjo raven znanja tujega jezika se dokazuje s certifikatom najmanj raven B2 ali z oceno tujega jezika v okviru programa dodiplomskega ali podiplomskega študija ali se izkaže drugače (v razgovoru o zaposlitvi).

**Prijava kandidata mora vsebovati:**

1. kopijo dokazila o izobrazbi, ki izkazuje izpolnjevanje pogoja zahtevane izobrazbe, in pisno izjavo kandidata, da za namen tega natečajnega postopka dovoljuje Državnemu zboru preverbo podatkov pri izobraževalni instituciji, ki je listino izdala;
2. pisno izjavo o znanju enega tujega jezika na višji ravni in katerega,
3. pisno izjavo o znanju uradnega (slovenskega) jezika,
4. pisno izjavo, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo, da za namen tega natečajnega postopka dovoljuje Državnemu zboru pridobitev podatkov iz zgornje 4. točke iz uradnih evidenc. V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

Zaželeno je, da je prijava posredovana na prijavnem obrazcu in, da vsebuje tudi kratek življenjepis, v katerem kandidat poleg formalne izobrazbe navede tudi druga znanja, sposobnosti in veščine, ki jih je pridobil.

Izbirni postopek se lahko opravi v več fazah, tako da se kandidati postopno izločajo. Primernost kandidatov v izbirnem postopku se bo lahko presojala na podlagi prijav in priložene dokumentacije, pisnega preizkusa, razgovora ali drugih ustreznih metod preverjanja primernosti kandidatov.

V izbirni postopek se bodo v skladu z 21. členom Pravilnika uvrstili samo tisti kandidati, ki bodo pravočasno posredovali popolne prijave, iz katerih bo razvidno izpolnjevanje natečajnih pogojev.

Z izbranim kandidatom se bo sklenila pogodba o zaposlitvi za določen čas 10 mesecev – za čas trajanja pripravništva, s polnim delovnim časom. Izbrani kandidat bo delo opravljal v delovnih prostorih Državnega zbora, Šubičeva ulica 4, 1000 Ljubljana oziroma v drugih delovnih prostorih Državnega zbora.

**Kandidati pošljejo pisne prijave z izjavami (na prijavnem obrazcu) v zaprti ovojnici do vključno 1. 6. 2023** na naslov: Republika Slovenija, Državni zbor, Oddelek za delo z gradivi in pošto, Šubičeva ulica 4, p. p. 636 1000 Ljubljana, s pripisom »Prijava na javni natečaj št. 106-03/23-0006 - Svetovalec - pripravnik Urad GS«. Za pisno obliko prijave se šteje tudi elektronska oblika prijave, poslana na elektronski naslov: [gp@dz-rs.si,](mailto:gp@dz-rs.si,) s pripisom »Prijava na javni natečaj št. 106-03/23-0006 - Svetovalec - pripravnik Urad GS«, pri čemer veljavnost prijave ni pogojena z elektronskim podpisom.

[Obvestilo glede obdelave osebnih podatkov](https://fotogalerija.dz-rs.si/datoteke/drugo/soj/vop/Obvestilo_zunanjim_osebam_13_clen_GDPR_objava_na_spletu24_3_2023.pdf):

<https://www.dz-rs.si/wps/portal/Home/ostalo/VarstvoOsebnihPodatkov>

Informacije o poteku javnega natečaja daje mag. Mateja Celestina (telefonska številka 01/478 94 23), za informacije z delovnega področja pa pošljete vprašanje na e-naslov [ook@dz-rs.si](mailto:ook@dz-rs.si).

Izbranemu kandidatu bo izdan in vročen sklep o izbiri, ostalim kandidatom pa sklep o neizbiri.

Obvestilo o končanem postopku javnega natečaja oziroma obvestilo o neuspelem javnem natečaju bo objavljeno na spletnem portalu Državnega zbora [www.dz-rs.si](http://www.dz-rs.si).

**Opomba:** Uporabljeni izrazi, zapisani v moški slovnični obliki, so uporabljeni kot nevtralni za moške in ženske.

1. Uredba o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17) [↑](#footnote-ref-1)